钦定古今图书集成/理学汇编/学行典/第220卷 > 杨逵
## 钦定古今图书集成/理学汇编/学行典/第220卷 > 杨逵

按《城步县志》：“杨逵，早丧父，依母，性至孝友，母为择婚，
谢曰：‘人子不孝，多起于妇人。辞弗娶，愿婚其二弟。家
无恒产，叔与之地，畊以养母，时训蒙以助不给，母来
书馆，必送至家，间或止之，跪于馆外，度母至家乃兴。
母疾笃，割股煮糜以进，疾乃甦。母卒，哀毁骨立，庐墓
三载。知县申详，旌以冠带，岁给谷十二石，赡养终身’”，
士大夫为作《锡类孝思图》。